کرشنا کوہلی

کرشنا کماری کوہلی (، ، مختصر نام کشو بائی) ایک پاکستانی سیاست دان جو ایوان بالا پاکستان کی مارچ 2018ء سے منتخب رکن ہے۔ وہ پہلی ہندو دلت خاتون اور یہ منصب پانے والی دوسری ہندو خاتون (پہلی رتنا بھگوان داس چاولا) ہے۔ اس نے حقوق نسواں کے لیے اور بندھوا مزدوری کے خلاف مہم چلائی تھی۔

 ابتدائی زندگی اور تعلیم 
کرشنا کوہلی 1 فروری 1979ء کو نگر پارکر کے پسماندہ علاقے سے تعلق رکھنے والے غریب خاندان میں پیدا ہوئی۔ جب وہ بچی تھی اور تیسری جماعت کی طالبہ تھی، تو اس کو اور اس کے خاندان کو بندھوا مزدور بنا کر تین سال کے لیے ضلع عمرکوٹ کے نجی قید خانے میں (جس کا مالک ایک وڈیرا تھا) قید کر لیا گیا۔ انھیں تبھی رہائی ملی جب پولیس نے اس نجی قید خانے میں چھاپہ مارا۔ اس نے ابتدائی تعلیم ضلع عمرکوٹ سے حاصل کی اور پھر ضلع میرپور خاص سے حاصل کی۔

اس نے 1994ء میں 16 برس کی عمر میں شادی کی تب وہ نویں جماعت کی طالبہ تھی۔ اس نے شادی کے بعد اپنی تعلیم جاری رکھی اور 2013ء میں جامعہ سندھ سے عمرانیات میں ماسٹر کی ڈگری حاصل کی۔

وہ سنہ 2007ء میں اسلام آباد میں تیسرے مہر گڑھ ہیومن رائٹس یوتھ لیڈرشپ ٹرینگ کیمپ میں آئی جس میں اس نے حکومت پاکستان، بین الاقوامی ہجرت، تزویراتی منصوبہ بندی کے متعلق مطالعہ کیا اور معاشرہ کو تبدیل کرنے والے آلات کے متعلق سیکھا۔

 سیاسی کیریئر 
کرشنا کوہلی نے پاکستان پیپلز پارٹی (پی پی پی) میں ایک سماجی فعالیت پسند کے طور پر شمولیت اختیار کی تاکہ وہ تھر کے علاقے کی اچھوت برادریوں کے حقوق کے لیے مہم چلا سکے۔ اس نے حقوق نسواں کے لیے، پندھوا مزدوری کے خلاف اور جنسی حراساں کرنے کے خلاف بھی مہم چلائی۔ 2018ء کے پاکستانی ایوان بالا انتخابات میں وہ پیپلز پارٹی کی سندھ سے امیدوار تھی اور وہ ان انتخابات میں کامیابی سے منتخب ہوئی۔ وہ پہلی ہندو دلت خاتون رکن ہے اور رتنا بھگوان داس چاولا کے بعد دوسری منتخب شدہ ہندو خاتون رکنِ ایوان بالا ہے۔

 اعزاز 
2018ء کو بی بی سی نے کرشنا کو 100 با اثر خواتیں کی فہرست میں شامل کیا۔

 مزید دیکھیے 
 100 خواتین (بی بی سی)

 حوالہ جات 

زمرہ:بقید حیات شخصیات
زمرہ:پاکستان پیپلز پارٹی کے سیاست دان
زمرہ:پاکستانی سیاسی خواتین
زمرہ:پاکستانی ہندو شخصیات
زمرہ:دلت سیاست دان
زمرہ:سندھ سے ایوان بالا کے ارکان
زمرہ:سندھ کے سیاستدان
زمرہ:جامعہ سندھ کے فضلا
زمرہ:مجلس ایوان بالا پاکستان کے ارکان
زمرہ:بی بی سی 100 خواتین
زمرہ:ویکی ڈیٹا سے مطابقت رکھنے والی مختصر تفصیل
زمرہ:سندھی ہندو